Vattenfall AB har hatt planer om å føre over 80 % av vannføringen i Vojmån fra Vojmsjön gjennom en tunnel til Stalons kraftverk i nordenden av innsjøen Malgomaj. Ettersom disse planene var kontroversielle ble det 16. november 2008 holdt en kommunal folkeavstemning om saken i Vilhelmina kommune. Resultatet ble at flertallet sa nei til Vattenfalls planer. Av 5 705 stemmeberettigede innbyggere stemte 4 212 (valgdeltagelse 73,8 %), hvorav 2 186 stemte nei (52,1 %) og 1 942 stemte ja (46,2 %), 67 stemmer var blanke (1,6 %) og 17 var ugyldige.